REGULAMENTUL (CE) NR. 877/2007 AL COMISIEI
din 24 iulie 2007
de modificare a Regulamentului (CE) nr. 2246/2002 privind taxele care trebuie plătite către Oficiul pentru Armonizare în cadrul Pieței Interne (mărci de comerț și desene și modele industriale), ca urmare a aderării Comunității Europene la Actul de la Geneva al Aranjamentului de la Haga privind înregistrarea internațională a desenelor și modelelor industriale
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 6/2002 al Consiliului din 12 decembrie 2001 privind desenele sau modelele industriale comunitare (1), în special articolul 107 alineatul (2),
întrucât:
(1)
Ca urmare a aderării Comunității Europene la Actul de la Geneva al Aranjamentului de la Haga privind înregistrarea internațională a desenelor și modelelor industriale, adoptat la 2 iulie 1999 (denumit în continuare „Actul de la Geneva”) și aprobat prin Decizia 2006/954/CE a Consiliului (2) și a modificărilor aferente ale Regulamentului (CE) nr. 6/2002, este necesară adoptarea anumitor măsuri de punere în aplicare privind taxele care trebuie plătite Biroului internațional al Organizației Mondiale a Proprietății Intelectuale.
(2)
Articolul 106c din Regulamentul (CE) nr. 6/2002 prevede că taxele de desemnare menționate la articolul 7 alineatul (1) din Actul de la Geneva sunt înlocuite de o taxă individuală de desemnare.
(3)
Cuantumul taxei respective este stabilit prin Declarația privind sistemul taxelor individuale anexată la Decizia 2006/954/CE, întocmită în conformitate cu articolul 7 alineatul (2) din Actul de la Geneva.
(4)
Pentru a asigura flexibilitatea necesară și pentru a facilita plata taxelor, este indicată alinierea normelor aplicabile taxelor pentru desene și modele industriale la normele aplicabile taxelor pentru mărci comerciale prevăzute de Regulamentul (CE) nr. 2869/95 al Comisiei din 13 decembrie 1995 privind taxele care trebuie plătite Oficiului pentru Armonizare în cadrul Pieței Interne (mărci, desene și modele industriale) (3), eliminând numerarul și cecurile ca mijloace de plată.
(5)
Prin urmare, Regulamentul (CE) nr. 2246/2002 al Comisiei din 16 decembrie 2002 privind taxele care trebuie plătite către Oficiul pentru Armonizare în cadrul Pieței Interne (mărci de comerț și desene și modele industriale) pentru înregistrarea desenelor sau a modelelor comunitare (4) ar trebui modificat în consecință.
(6)
Măsurile prevăzute de prezentul regulament sunt conforme cu avizul Comitetului pentru problemele privind taxele, normele de punere în aplicare și procedura camerelor de recurs ale Oficiului pentru Armonizare în Piața Internă (mărci de comerț, desene și modele industriale),
ADOPTĂ PREZENTUL REGULAMENT:
Articolul 1
Regulamentul (CE) nr. 2246/2002 se modifică după cum urmează:
1.
La articolul 1, literele (a) și (b) se înlocuiesc cu următorul text:
„1.
Taxe care urmează a fi plătite:
(a)
Oficiului pentru Armonizare în Piața Internă (mărci de comerț, desene și modele industriale) (denumit în continuare «Oficiul»), prevăzute de Regulamentul (CE) nr. 6/2002 și de Regulamentul (CE) nr. 2245/2002;
(b)
Biroului internațional al Organizației Mondiale a Proprietății Intelectuale, pe baza Actului de la Geneva al Aranjamentului de la Haga privind înregistrarea internațională a desenelor și modelelor industriale adoptat la 2 iulie 1999 (denumit în continuare «Actul de la Geneva») și aprobat prin Decizia 2006/954/CE a Consiliului (5);
2.
Tarifele stabilite de președintele Oficiului.
2.
Articolul 2 se înlocuiește cu următorul text:
„Articolul 2
Taxe
(1) Taxele prevăzute de Regulamentul (CE) nr. 6/2002 și de Regulamentul (CE) nr. 2245/2002 care urmează a fi plătite Oficiului sunt stabilite în anexa la prezentul regulament.
(2) Taxele individuale de desemnare care urmează a fi plătite Biroului internațional în temeiul articolului 7 alineatul (2) din Actul de la Geneva coroborat cu articolul 106c din Regulamentul (CE) nr. 6/2002 și cu articolul 13 alineatul (1) din respectivul regulament și cu articolul 22 alineatul (2) litera (a) din Regulamentul (CE) nr. 2245/2002 sunt stabilite în anexa la prezentul regulament.”
3.
La articolul 5, alineatul (1) se înlocuiește cu următorul text:
„(1) Taxele și tarifele datorate Oficiului trebuie plătite în euro prin vărsământ sau transfer într-un cont bancar al Oficiului.”
4.
Articolul 7 se modifică după cum urmează:
(a)
alineatul (1) se înlocuiește cu următorul text:
„(1) Data la care se consideră că a fost efectuată orice plată către oficiu este data la care suma de plătit intră efectiv într-un cont bancar al Oficiului.”;
(b)
la alineatul (3), litera (a) se înlocuiește cu următorul text:
„(a)
a transmis în mod corespunzător unei instituții bancare un ordin de virament al sumei de plătit într-un stat membru, în termenul stabilit pentru efectuarea plății; și”
5.
Anexa se modifică după cum urmează:
(a)
în tabel se introduce următorul punct 1a:
„1a.
Taxa individuală de desemnare pentru o înregistrare internațională [articolul 106c din Regulamentul (CE) nr. 6/2002; articolul 7 alineatul (2) din Actul de la Geneva - (per desen sau model)]
62”
(b)
în tabel se introduce următorul punct 11a:
„11a.
Taxa individuală de reînnoire pentru o înregistrare internațională [articolele 13 alineatul (1) și 106c din Regulamentul (CE) nr. 6/2002; articolul 22 alineatul (2) litera (a) din Regulamentul (CE) nr. 2245/2002 per desen sau model]:
(a)
pentru prima perioadă de reînnoire - (per desen sau model)
31
(b)
pentru a doua perioadă de reînnoire - (per desen sau model)
31
(c)
pentru a treia perioadă de reînnoire - (per desen sau model)
31
(d)
pentru a patra perioadă de reînnoire - (per desen sau model)
31”
Articolul 2
Prezentul regulament intră în vigoare la data la care Actul de la Geneva al Aranjamentului de la Haga privind înregistrarea internațională a desenelor și modelelor industriale intră în vigoare pentru Comunitatea Europeană. Data intrării în vigoare a prezentului regulament se publică în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 24 iulie 2007.